
The  tradition  of  the  just  war  manifests  a  considerable  diversity  in  its  adaptation  to particular needs of different types and places an to the changing character of the war. it is not about an unique theory or doctrine, but a framework of thought which comprehends numerous theories and doctrines, whose  durable relevance is the result of constant debate regarding the meaning or the exact  contents of the diverse criteria  of the just war.
If the right to war is the traditional denomination used in the period when a right to war existed (ius ad bellum), when between states existed a permanent state of confrontation, the right of  war was the opposite of the right of peace, as a momentary situation between states, the right of  armed  conflicts  it  is  a  denomination  with  a  larger  spectrum  which  comprehends  apart  the definition  of  the  state  of  belligerence  between  sides,  includes  also  any  other  event  of  this  kind where armed force is used
As  a  particular  situation  from  the  right  of  armed  conflicts,  operational  law,  has  as  its object the relations that are born in the situations when international task forces participate in theaters  of  operations  as  a  third  force,  which  purports  special  procedures,  not  rarely accompanied by coercisive measures, which confers them a juridical character. This status of the Multinational task-force is no more one of neutrality which makes it different from the classical right of war.
1 Conceptul de „război drept”.
Termenul  de  „război  drept”,  în  sens  larg  face  referire  la  gândirea  şi prectica  din  cultura  omenirii  preocupată  să  determine  când  este  îndreptăţită folosirea  forţei  în  scopuri  politice  şi  să  fixeze  limite  chiar  şi  unei  asemenea folosiri îndreptăţite. Conceptul îşi are geneza în gândirea morală religioasă şi filozofică,teoria juridică, dreptul cutumiar şi pozitiv intern şi internaţional, în fine  teoria  şi  practica  militară.  În  înţeles  restrâns,  termenul  poate  viza  doar forma  clasică  a  teoriei  războiului  drept  cristalizată  în  evul  mediu,  pentru celelalte  etape  ale  dezvoltării  tradiţiei  mai  largi  fiind  atunci  folosită  o terminologie  diferită.  În  această  optică,  specialiştii  în  drept  internaţonal,  ca J.B. Scott privesc teoria războiului drept (medievală) şi dreptul internaţional (modern)  ca    două  etape  în  dezvoltarea  aceluiaşi  ansamblu  de  idei  (  drept internaţional);  în  mod  similar,  O’Braien  vorbeşte  despre  „tradiţia  războiului drept  război  limitat”  ,  susţinând  că  ideea  războiului  limitat  este  expresia  contemporană  a  ideii  de  război  drept.  Exponenţi  ai  eticii  teologice,  ca  Paul Ramsey,  folosesc  termenul  în  principal  cu  privire  la  acea  componentă  a tradiţiei mai largi, ce derivă din surse teologice creştine, iar autorii romano-catolici  de  regulă  îngustează  şi  mai  mult  sensul  termenului  atunci  când vorbesc despre „doctrina războiului drept” proprie teologiei morale catolice. Lărgimea şi continuitatea tradiţiei cuprinzătoare sunt decelabile chiar şi atunci când înţelesul termenului de  „război drept” este restrâns în astfel de moduri sau în altele.
Conţinutul tradiţiei războiului drept. Tradiţia războiului drept manifestă o  diversitate  considerabilă  în  adaptarea  la  nevoile  particulare  ale  diferitelor tipuri  şi  locuri  şi  la  caracterul  schimbător  al  războiului.  Nu  este  vorba  de  o unică teorie sau doctrină, ci mai de grabă de un cadru de gândire ce cuprinde numeroase  teorii  şi  doctrine,  a  cărui  relevanţă  durabilă  este  rezultatul  unei dezbateri  constante  privitoare  la  înţelesul  sau  conţinutul  exact  al  diverselor criterii  ale  războiului  drept.  J.F.Childress  vorbeşte  despre  aceste  criterii  ca despre  formulări  ale  „îndatoririlor  de  primă  instanţă”  ţinând  de  moralitatea folosirii  forţei;  se  pune  astfel  accentul  pe  caracterul  lor  de  cadru  de  gândire tipic al reflecţiei morale occidentale asupra războiului.
În  forma  clasică  la  care  a  ajuns  spre  finele  Evului  Mediu,  tradiţia războiului  drept  are  două  diviziuni  principale,  desemnate  de  obicei  prin sintagmele latine jus ad bellum şi jus in bello, prima preocupată de întrebarea dacă  întrun  caz  dat  recurgerea  la  forţă  este  întreptăţită  sau  nu,  iar  cea  de-a doua,  de  limitele  ce  ar  trebui  impuse  folosirii  îndreptăţite  a  forţei.  Fiecare dintre aceste diviziuni se ramifică după variate criterii.
Jus  ad  bellum,  componentă  a  tradiţiei  războiului  drept,  cuprinde cerinţele:  a)  să  existe  o  justă  cauză,  b)  o  autoritate  îndreptăţită  să  iniţieze folosirea forţei, c) o justă intenţie a părţii/părţilor ce fac uz de o astfel de forţă, d) forţa să fie proporţională (astfel încât să  nu facă mai mult rău decât bine), e)  să  se  recurgă  la  forţă  în  ultimă  instanţă,  f)  să  fie  întreprinsă  având  drept scop pacea şi g) să existe o speranţă rezonabilă de succes.
În Evul Mediu erau cunoscute trei tipuri de „justă cauză”: redobândirea a  ceva  luat  pe  nedrept,  pedepsirea  răului  şi  apărarea  împotriva  unui  atac plănuit  sau  în  curs  de  pregătire.  Aceste  trei  tipuri  sunt  cunoscute  încă  din epoca romană, în gândirea şi practica războiului din perioada clasică târzie. În secolul   al   XX-lea,   dreptul   internaţional   prevede   instituţia   autoapărării împotriva  unui  atac  armat  în  curs  de  pregătire  ca  principală  justificare  de  a recurge  la  forţă,  accentul  pus  pe  arbitraj,  ca  modalitate  de  rezolvare  a diferendelor  înainte  de  a  recurge  la  mijlocul  de  „ultimă  instanţă”,    tinde  să
anuleze celelalte tipuri de „justă cauză” pentru a recurge la  utilizarea forţei.  În  ceea  ce  priveşte  „autoritatea  îndreptăţită”  să  dispună  de  utilizarea  forţei înseamnă  pentru  romani  autoritatea  civilă  supremă,  în  Evul  Mediu  această autoritate  era  reprezentată  de  nobilii  fără  un  superior  feudal,  iar  în  epoca  modernă  ea  este  asociată  cu  la  competénce  de  guerre  pe  care  o  are  statul şi,implicit,  suveranul  (persoană  sau  organism  parlementar)  care  cârmuieşte statul.  În prezent, dreptul internaţional tinde să recunoască o anumită doză de „autoritate   îndreptăţită”   unor   grupuri   insurgente   revoluţionare.   „Justa intenţie” este un concept specific moral; cum spunea Sfântul Augustin primul care  a  introdus  acest  concept,  ea  exclude  „  dorinţa  de  a  face  rău,  cruzimea răzbunării şi duşmănia necumpănită şi implacabilă, furia rebeliunii, pofta de dominaţie şi alte asemenea”. 124
Acestea  sunt  concepte  de  căpetenie  ale  componentei  jus  ad  bellum  a tradiţiei războilui drept; restul sunt preocupări prudenţionale ce-şi păstrează în esenţă aceeaşi formă de-a lungul istoriei. Ar fi de consemnat două excepţii la această observaţie generală: prima constă în faptul că, aşa cum am mai arătat, dreptul internaţional aşează în prim plan criteriul „ultimei instanţe”, punând accentul  pe  arbitraj  ca  modalitate  moralmente  preferabilă  de  aplanare  a disputelor  internaţionale  şi  a  doua,  că  potenţialul  distructiv  al  armelor nucleare  face  ca  în  orice  război  nuclear  criteriul  proporţionalităţii  să  fie inevitabil încălcat. Această din urmă poziţie este cunoscută sub denumiri ca „pacifism  nuclear”,  „pacifism  privind  războiul  modern”  sau  „pacifism  al războiului  drept”.  La  drept  vorbind  aicea  nu  mai  este  vorba  de  un  pacifism veritabil,  ci  de  o  judecată  particulară  privitoare  la  moralitatea  acestui  fel  de  război modern din perspectiva tradiţiei războiului drept.
„Jus   in   bello” se   defineşte   prin   două   principii   –   principiul proporţionalităţi imijloacelor, care cere să fie evitate acele mijloace de forţă care  pricinuiesc  distrugeri  gratuite  sau  alminteri  necesare,  şi  principiul discriminării  sau al imunităţii combatanţilor, care cere ca necombatanţii să fie  pe  cât  posibil  protejaţi  de  calamităţile  războiului    şi,  în  ori  ce  caz,  să  se bucure de protecţie în potriva vătămării directe şi intenţionate. Epoca clasică a contribuit  foarte  puţin  dezvoltarea  in  bello;  după  cum  observa  Grotius, principala restricţie in bello respectată în Antichitatea clasică a fost că în locul uciderii  popoarelor  cucerite  (fără  a  se  face  deosebire  între  combatanţi  şi necombatanţi)   învingătorul   să   le   transforme   în   sclavi. 125    Anterior   erei industriale  proporţionalitatea  mijloacelor  era  impusă  oricum  de  raritatea resurselor disponibile pentru scopuri militare. În perioada modernă, termenul „economie    de    forţe”    redă    principala    idee    cuprinsă    în    principiul „proportionalităţii mijloacelor”. Cu toate acestea, o vreme în Evul Mediu şi în diferite momente după aceea, s-au făcut eforturi pe linia scoaterii în afara legii a  anumitor  tipuri  de  arme  ca  fiind  inevitabil  disproporţionate.  Eforturile  de acest   fel   reprezintă   o   componentă   importantă   a   dreptului   internaţional contemporan  şi  a  reflecţiei  morale  contemporane  pe  tema  restricţiilor  în purtarea  războiului.  Cât  priveşte  principiul  „imunităţii  necombatanţilor”, gândirea medievală definea necombatanţa prin prisma a două criterii: funcţia socială şi capacitatea de port armă. Clericii, pelerinii, orăşenii şi ţăranii aflaţi pe  câmp  erau  necombatanţi  potrivit  primului  criteriu;  iar  potrivit  celui  de-al doilea criteriu erau necombatanţi femeile, copii, bătrânii şi infirmii. Portul de armă de către o persoană din oricare dintre aceste categorii o putea face să-şi piardă  statutul  de  persoană  protejată.  O  bună  parte  din  dreptul  internaţional contemporan,  îndeosebi  multiplele  convenţii  de  la  Geneva,  se  ocupă  de specificarea necombatanţilor şi de definirea drepturilor lor;
1. Dreptul războiului.
Definiţie. După unii autori 126 , „războiul este definit, din punct de vedere juridic, ca fiind o luptă armată între state în scopul de a face să prevaleze un anumit interes sau punct de vedere. Obiectivul conflictelor armate este acela dea  produce  fie  schimbări  revoluţionare  o  ordinii  existente,  fie  impunerea respectării sau executării normelor de drept existente. 127  Sun Tzî a  perceput fenomenul război ca  „o problemă de importanţă vitală pentru stat, domeniu al vieţii şi al morţii, calea spre supravieţuire sau spre nimicire” 128  . Aşa cum am arătat anterior, ius ad bellum, are ca obiect să fie recunoscut dreptul la război şi  în  acelaş  timp  să  reglementeze  limitele  folosirii  forţei  armate,  iar  ius  in bello  reglementează  cadrul  normativ  care  trebiuie  aplicat  în  desfăşurarea operaţiilor militare. Între ius ad bellum şi ius in bello, deşi distincte, există o legătură, în sensul că  primul urmăreşte înlăturarea războiului iar al doilea are ca  scop  limitarea  efectelor  războiului.  Dreptul  războiului  (  ius  in  bello)  este parte cea mai veche a dreptului internaţional şi este bogată în reglementări. În  accepţiunea  recentă    dreptul  războiului  este  denumit,  în  doctrina  de specialitate,   dreptul   conflictelor   armate.   Dacă   dreptul   războiului   este denumirea tradiţională consacrată şi folosită în perioada când exista un drept de a face război (ius ad bellum), când intre state exista permanent o stare de confruntare,  dreptul  războiului  fiind  opusul  dreptului  păcii,  ca  o  stare  de moment a relaţiilor dintre state, dreptul conflictelor armate este o denumire cu spectru  mai  larg  care  cuprinde  pe  langa  definirea  stări  de  beligeranţă  dintre părţi,  include  şi  orice  alt  eveniment  de  acest  gen  unde  este  folosită  forţa armată.  Termenul  apare  din  ce  în  ce  mai  frecvent  în  special  la  începutul secolului al XX-lea când Curtea Permanentă de Justiţie Internaţională definea războiul  ruso-polonez  din  1920-1921,  ca  fiind  un  „un  conflict  armat”  (în cauza  Wimbledon,  1923).  Termenul  este  consacrat  în  Convenţiile  de  la Geneva din 1949 şi este folosit şi în Convenţia de la Haga  privind protecţia bunurilor  cultural  în  caz  de  conflict  armat,  iar  din  dorinţa  de  a  cuprinde  în reglementările stabilite o sferă cât mai largă de situaţii, termenul de conflict armat  este  folosit  şi  în  cele  două  Protocoale  adiţionale  la  Convenţiile  de  la Geneva  din  1949  adoptate  în  1977.  Sunt  opinii  care  consideră  depăşit conceptul  de  „drept  al  războiului”  total  depăşit  deoarece  odată  cu  adoptarea Cartei O.N.U. războiul a fost scos în afara legii.
Consider  că  dreptul  conflictelor  armate  este  acea  ramură  a  dreptului interneţional  public  care  reuneşte  ansamblul  normelor  care  reglementază conduita  pe  care  părţile  beligerante  trebuie  s-o  aibă  în  desfăşurarea  unei operaţii militare. Protocolul I la convenţiile de la Geneva din 1949 la art. 2 lit.b arată că: „prin expresia  << regulile dreptului internaţional aplicabile în conflictele armate>>  se înţeleg regulile enunţate în acordurile internaţionale la  care  participă  Parţile  în  conflict  ca  şi  principiile  şi    regulile  de  drept internaţional general recunoscute care sunt aplicabile conflictelor armate”.
Din Declaraţia de la St. Petersburg, 1868 rezultă că funcţia principală a dreptului conflictelor armate este să concilieze necesităţile de război cu legile umanităţii  ceea  ce  denotă  că  dreptul  războiului  se  aplică  atât  cu  privire  la acţiunile  desfăţurate  de  agresor  cât  şi  în  de  victima  agresiunii. 129     Sunt autori 130   care,  dezvoltând  această  idee,  consideră  că    dreptul  conflictelor armate  are  ca  principală  preocupare  să  reglementeze  limitarea  utilizării armelor şi metodelor de luptă întrun conflict armat pentru a fi în concordanţă cu scopul legitim al războiului, adică acela de a slăbi adversarul
În   doctrina   de   specialitate   se   precizează   că   subiectele   dreptului conflictelor  armate  sunt  statul  (atât  în  calitate  de  agresor  cât  şi  de  victimă), organizaţiile  de  eliberare  naţională  precum  şi  organizaţiile  (organizmele) internaţionale   cu   competenţe   în   organizarea,   pregătirea   şi   desfăşurarea operaţiilor  multinaţionale.  De  asemenea  consider  că  pot  fi  subiecte  ale dreptului conflictelor armate şi forţele militare puse la dispoziţia Consiliului de Securitate al O.N.U de  statele membre, care desfăşoară operaţii militare sub  mandat  ONU.  Consider  că  normele  dreptului  conflictelor  armatei  sunt aplicabile  şi  în  cazul  forţelor  militare  constituite  în  coaliţii,  chiar  dacă  nu execută operaţii militare sub mandat O.N.U. ( Irak), sau nu sunt semnatare a Convenţiilor  de  la  Geneva  sau  a  Protocoalelor  adiţionale  (SUA).  Coaliţiile astfel constituite consider că sunt subiecte ale dreptului conflictelor armate.
Un  caz  aparte  îl  constituie  operaţiile  militare  declanşate  împotriva terorismului  internaţional.  Agresorul,  în  marea  majoritate  a  cazurilor  este  o organizaţie  teroristă,  este  subiect  al  dreptului  conflictelor  armate  pentru  că, deşi nici una dintre ele nu a fost recunoscută pe plan internaţional, au existat şi  există  situaţii  în  care  se  poartă  necogieri  şi  se  încheie  acte  normative,  în special  acorduri  de  încetarea  acţiunilor.  Având  în  vedere  situaţia  de  fapt, putem  afirma  că  aceste  organizaţii  sunt  de  facto  subiecte  de  drept  al
conflictelor armate.
Izvoarele   dreptului   conflictelor   armate.   Izvoarele   regulilor   care obiectivează, în conflictul armat, principiile acţiunii militare legale folosite ca mijloc   de   pedeapsă   protectivă   împotriva   agresorului   sunt   tratatele   şi convenţiile  internaţionale  care  privesc  conduita  beligeranţilor,  adoptate  în organizaţiile comunităţii internaţionale şi la care statul român este parte.
Statele  în  relaţiile  dintre  ele,  se  conduc  după  anumite  norme  de conduită,  stabilite  prin  consens,  prin  acordul  lor  de  voinţă.  Modul  de exprimare,  suportul  material  al  acestor  norme  alcătuiesc,  în  accepţiune juridică,  conceptul  de  izvoare  ale  dreptului  internaţional.  Teoria  izvoarelor dreptului  internaţional    a  fost  influenţată  de  prevederile  art.  38  alin  1  din Statutul  Curţii  Internaţionale    de  Justiţie,  care  prevede  că  :  „Curtea,  a  cărei misiune este de a soluţiona conform dreptului internaţional diferendele care îi sînt supuse, va aplica:
a)          convenţiile   internaţionale,   fie   generale,   fie   speciale,   care stabilesc reguli recunoscute în mod expres de statele în litigiu;
b)          cutuma  internaţională,  ca  dovadă  a  unei  practici  generale, acceptată ca drept;
c)          principiile    generale    de    drept    recunoscute    de    naţiunile civilizate;
d)          sub rezerva dispoziţiilor Articolului 59, hotărîrile judecătoreşti şi doctrina celor mai calificaţi specialişti în drept public ai diferitelor naţiuni, ca mijloace auxiliare de determinare a regulilor de drept.”
Prevederile  acestui  articol  nu  au  menirea  de  a  soluţiona  problema izvoarelor dreptului internaţional şi cu atât mai mult a dreptului conflictelor armate,  dar  pot  fi  luate  în  considerare  ca  izvoare  tradiţionale  ale  dreptului conflictelor   armate   cutuma   şi   tratatul      iar   ca   miljloace   auxiliare   de determinare  a  dreptului  actele  interne  ale  diverselor  state  (normele  de aplicare ale diveselor acte normative interne, regulamentele, instrucţiunile şi manuale militare) şi lucrări de specialitate în domeniul dreptului conflictelor armate  (manualele  Institutului  de  Drept  Internaţional,  comentariile  C.I.C.R  cu  privire  la  convenţiile  internaţionale,  lucrări  de  specialitate  al  Societăţii  Internaţionale   de   Drept   Militar   şi   Dreptul   Războiului,   ale   Institutului Internaţional de Drept Umanitar de la San Remo ş.a.).
Dreptul  conflictelor  armate  are  ca  obiect  relaţiile  dintre  state  şi  alte subiecte ale dreptului conflictelor armate ca urmare a existenţei unui conflict armat.  Având  în  vedere  izvoarele  dreptului  conflictelor  armate,    prezentate mai sus, doctrina 131  a evidenţiat patru tipuri de conflicte armate:
a)     Conflictele    armate    internţionale    între    state,    guvernate    de Convenţiile  de  la  Haga  şi  evidenţiate  şi  în  art.  2  (comun)  a  celor  patru Convenţii  de  la  Geneva  din  12  august  1949,  pprecum  şi  în  art.  1  (3)  din Protocolul I din 1977;
b)     Războaiele  de  eliberare  de  sub  dominaţia  colonială,  a  ocupaţiei străine   şi   războaiele   împotriva   regimurilor   rasiste,   prevăzute   în   art.1, paragraful 4 din Protocolul I din 1977.
c)     Conflictele  armate  neinternţionale,  stipulate  de  art.  3  (comun)  a celor patru Convenţii de la Geneva din 12 august 1949;
d)     Conflictele  armate  neinternaţionale,  aşa  cum  sunt    prevăzute  în art. 1 din Protocolul II de la Geneva din 1977;
În  sfera  dreptului  conflictelor  armate  nu  intră  formele  de  violenţă armată  cum  ar  fi  tulburări  ale  ordinii  publice,  stările  de  urgenţă  şi  de necesitate,  revoluţiile  şi  insurecţiile  care  sunt  contrare  ordinii  de  drept, precum şi tensiunile interne sau alte forme de dezordini. Totuşi, consider că formele de conflicte armate care conduc la disoluţiile statale, războiul contra terorismului  internaţional,  sau  alte  tipuri  de  conflicte  unde  Consiliul  de Securitate O.N.U. a considerat că se impune intervenţia forţelor militare aflate sub  mandatul  său,  sunt  conflicte  armate  care  cad  sub  incidenţa  dreptului conflictelor armate.
1. Dreptul operaţional.
Preocuparea comunităţii  internaţionale de a limita victimile din rândul populaţiei civile şi  a pagubelor în cazul unui conflict armat au condus, ca pe lângă aplicarea normelor dreptului conflictelor armate privind regimul juridic al  mijloacelor  şi  metodelor  de  război,  la  apariţia  unor  limitări  privind executarea  operaţiilor  militare  desfăşurate  de  părţile  aflate  în  conflict,  ce impun   o   serie   de   precauţii   în   organizarea,   pregătirea   şi   desfăşurarea operaţiilor militare, norme şi reguli care au dat naştere dreptului operaţional. Geneza  acestei  noi  ramuri  de  drept  este  în  SUA 132   în  anul  1987,  iar  în  anul 1998 în literatura de specialitate americană, 133  definea această nouă ramura de drept ca fiind: „corp de norme juridice naţionale, ale altor state şi de drept internaţional care reglementează în mod specific activităţile forţelor militare de-a lungul întregului spectru de operaţii”. Doi ani mai târziu, în anul 2000, definiţia dată de doctrinarii americani dreptului operaţional devine mai suplă specificând  că  reprezintă  „un  corp  de  legi  naţionale,  ale  altor  state  şi documente   de   drept   internaţional   care   afectează   direct   conducerea
operaţiilor” 134 .
Criticând  definiţia  dată  de  doctrina  americană  pentru  că  nu  ia  în considerare  faptul  că  orice  operaţiune  multinaţională,  pentru  a  fi  legitimă, trebuie  să  aibă  mandat  din  partea  ONU,  autori  din  ţara  nostră 135   definesc dreptul  operaţional  ca  fiind  „ramură  a  dreptului,  constituită  din  normele juridice  prevăzute  de  Cartă,  regulamentele  şi  reglementările  ONU,  de rezoluţiile Consiliului de securitate, din documentele de drept internaţional şi din prevederi ale legislaţiilor naţionale, care reglementează desfăşurarea de acţiuni  militare  internaţionale  legitime  de  către  o  forţă  internaţională  legal constituită.”   Definiţia   aceasta,   justă   din   punct   de   vedere   al   dreptului internaţional public, a fost contrazisă de evenimentele internaţionale, la care şi România  ia  parte,  mă  refer  la  Războiul  din  Golf,  unde  intervenţia  coaliţiei multinaţionale nu are la bază un mandat ONU, cum de fapt discutabilă este şi intervenţia  militară  asupra  fostei  Yugoslaviei.  Alţi  autori 136   consideră  că dreptul  operaţional    este  parte  a  dreptului  internaţional  şi  intern  care reglementează  aspectele  legale  ale  desfăşurării  operaţiilor  militare  de  către forţele  armate  atât  în  timp  de  pace  cât  şi  în  timp  de  război.    În  ceea  ce  mă priveşte consider că dreptul operaţional este acea ramură de drept autonomă, interdisciplinară,   formată   din   totalitatea   normelor   şi   reglementărilor cutumiare, interne şi internaţionale privind desfăşurarea operaţiilor militare atât  în  timp  de  pace  cât  şi  pe  timp  de  criză  sau  război.    Consider  că  este ramură a dreptului autonomă faţă de celelate ramuri de drept, pentru că se află la  confluenţa  dintre  dreptul  internaţional  public,  dreptul  internaţional  privat, dreptul  intern  şi  dreptul  cutumiar  care,  fiecare  contribuie  la  „dotarea”  cu izvoare  ale  dreptului  operaţional.  Consider  că  dreptul  operaţional  poate  fi considerat şi ca dreptul execuţional al conflictelor armate, pentru că apariţia lui ca ramură a dreptului s-a datorat faptului că pentru aplicarea normelor de drept al conflictelor armate a fost, este şi va fi necesară  adoptarea de acte şi fapte juridice care prin multitudinea şi importanţa lor necesită permanent să fie   codificate.   Această   ramură   de   drept   poate   fi   considerată   şi   drept execuţional  al  conflictelor  armate  şi  pentru  faptul  că  are  ca  drept  scop  să impună  cunoaşterea  şi  aplicarea  în  operaţiile  militare    a  limitărilor  necesare protejării  populaţiei şi bunurilor civile înpotriva acelora care au ordonat sau au  comis  fapte  de  natură  infracţională  prevăzute  şi  sancţionate  ca  atare  de normele juridice internaţionale şi interne. Dar dacă luăm în considerare faptul că pentru îndeplinirea unei misiuni, forţa militară multinaţională, staţionată pe teritoriul  altui  stat,  trebuie  să  apeleze  şi  la  elemente  de  drept  comercial (cotracte  comerciale  cu  parteneri  autohtoni),  dreptul  muncii  (angajări  de
personal)  ş.a  atunci  concluzia  nu  poate  fi  decât  că  dreptul  operaţional  este ramură de drept născut la convergenţa mai multor ramuri ale acestuia.
În evoluţia sa în era globalizării, dreptul operaţional va deveni o ramură a  dreptului  internaţional  (comunitar),  pentru  că  prin  crearea  de  organizaţii suprastatale  aşa  cum  este  Uniunea  Europeană,  legislaţia  aplicabilă  va  fi  cea comunitară,   iar   prin   cedarea   elementelor   de   suveranitate   organelor   de conducere ale organizaţiei suprastatale, dreptul intern va contribui din ce în ce mai puţin la  dezvoltarea dreptului operaţional până la dispariţia lui ca izvor al acestei ramuri de drept.
Izvoarele  dreptului  operaţional  sunt  cele  ale  dreptului  internaţional  al conflictelor  armate  la  care  se  mai  adaugă:  a)  mandatul  primit  de  forţele militare  în  vederea  îndeplinirii  misiunilor  încredinţate;  b)    documentele militare  întocmite  în  vederea  executării  operaţiei  militare  –  Statutul  forţei, Transferul de autoritate (TOA), Concepţia Operaţiei (CONOPS), Planului de Operaţii  (OPLAN),  Regulile  de  angajare  (ROE);  c)  ordinul  comandantului militar. e) legislatia internă
Subiectele dreptului operaţional sunt forţa militară, ca subiect activ, ea fiind cea care pune în aplicare prevederile normelor dreptului operaţional, iar statul  gazdă,  alte  forţe  militare,  prizonierii,  populaţia  civilă  şi  bunurile culturale,  sunt  subiecte  de  drept  pasiv,  adică  „beneficiarii”  prevederilor normelor dreptului operaţional.
Obiectul  dreptului  operaţional    îl  reprezintă  relaţiile  care  iau  naştere între forţa militară şi populaţia civilă, datorate limitărilor impuse în acţiunile militare  pentru  evitarea  victimelor    şi  a  pagubelor  materiale.  Istoria  acestor raporturi  se  întinde  de  la  dreptul  învingătorului  asupra  vieţii  şi  morţii  celui învins,  continuând  cu  dreptul  la  prada  de  război  până  la  respectarea  legilor războiului,  perioadă  în  care  sunt  consemnate  o  multitudine  de  acte  de vandalism şi abuzuri cutremurătoare care în virtutea dreptului operaţional sunt de neacceptat.
Un alt tip de relaţii, care reprezintă obiect al dreptului operaţional,  sunt cele  ce  privesc  staţionarea  forţelor  militare  multinaţionale  pe  teritoriul  altor state.  Aceste  relaţii  au  impus  reglementarea  unor  raporturi  juridice    care  să reglementeze  statutul  forţelor,  conduita  personalului  militar  şi  civil  cu populaţia  şi  organele  reprezentative  ale  statului  gazdă.  Aceste  raporturi juridice cuprind o paletă foarte largă de probleme şi speţe juridice de la plata cheltuielilor  de  utilităţi  şi  până  la  încheierea  de  contracte  economice  sau rezolvarea unor litigi.
Ca  o  situaţie  aparte  faţă  de  dreptul  conflictelor  armate  ,  dreptul operaţional, are ca obiect  relaţiile ce se nasc în situaţia în care forţele militare multinaţionale  participă  în  teatrele  de  operaţii  ca  o  a  treia  forţă,  ceea  ce presupune  aplicarea  unor  proceduri  speciale,  nu  de  puţine  ori  însoţite  de măsuri  de  coerciţie,  ceea  ce  le  conferă  un  caracter  juridic.  Acest  statut    al forţei multinaţionale nu mai este unul de neutralitate cel deosebeşte de statutul conferit de legile clasice ale războiului.

